b'\n_START_ARTICLE_\nSocijalisti\xc4\x8dka partija Hrvatske-lijeva alternativa\n_START_PARAGRAPH_\nSocijalisti\xc4\x8dka partija Hrvatske-lijeva alternativa je hrvatska izvanparlamentarna stranka\n_START_SECTION_\nPovijest i program-sa\xc5\xbeetak\n_START_PARAGRAPH_\nSocijalisti\xc4\x8dka partija Hrvatske-lijeva alternativa osnovana je 17. srpnja 2004. godine nakon raskola na travanjskoj skup\xc5\xa1tini SRP-a (Socijalisti\xc4\x8dke radni\xc4\x8dke partije). Naime na izbornoj skup\xc5\xa1tini, odr\xc5\xbeanoj u zagreba\xc4\x8dkom teatru Exit, nakon burne rasprave, ve\xc4\x87inom glasova usvojen je prijedlog dr. Stipe \xc5\xa0uvara o promjeni imena stranke u Socijalisti\xc4\x8dka partija Hrvatske-lijeva alternativa i njegovom povla\xc4\x8denju na mjesto po\xc4\x8dasnog predsjednika, da bi nakon mjesec dana ve\xc4\x87ina \xc4\x8dlanova novoimenovanog predsjedni\xc5\xa1tva podnijela kaznenu prijavu Ministartsvu uprave protiv Stipe \xc5\xa0uvara, zbog navodne nelegitimnosti skup\xc5\xa1tinskih zaklju\xc4\x8daka. U sveop\xc4\x87em raskolu koji je tada uslijedio, manji dio \xc4\x8dlanstva SRP-a, na \xc4\x8delu sa duboko uvrije\xc4\x91enim Stipom \xc5\xa0uvarom utemeljio je Inicijativni odbor za osnivanje SPH. S obzirom na \xc4\x8dinjenicu da je \xc5\xa0uvar uskoro iznenada preminuo, me\xc4\x91u \xc4\x8dlanstvom Socijalisti\xc4\x8dke partije Hrvatske vlada op\xc4\x87e uvjerenje da je na njegovu iznenadnu smrt utjecao nekorektni potez neko\xc4\x87 najbli\xc5\xbeih suradnika. Nakon \xc5\xa0uvarove smrti, nekolicina biv\xc5\xa1ih \xc4\x8dlanova Socijalisti\xc4\x8dke radni\xc4\x8dke partije (SRP) osnovala je u Zagrebu osnovali novu politi\xc4\x8dku stranku pod nazivom Socijalisti\xc4\x8dka partija Hrvatske - Lijeva alternativa._NEWLINE_U tada izdanom priop\xc4\x87enju se isti\xc4\x8de da je Inicijativni odbor za osnivanje nove stranke time proveo svojevrsnu "politi\xc4\x8dku oporuku" \xc4\x8delnika SRP-a, nedavno preminulog Stipe \xc5\xa0uvara, koji je, kako se navodi, prije smrti utemeljio Inicijativni odbor za osnivanje nove stranke nezadovoljan opstrukcijom zaklju\xc4\x8daka skup\xc5\xa1tine SRP-a odr\xc5\xbeane u travnju._NEWLINE_Za predsjednika Socijalisti\xc4\x8dke partije Hrvatske (SPH) je na osniva\xc4\x8dkoj skup\xc5\xa1tini stranke izabran Ivan Magdaleni\xc4\x87, njegov zamjenik je Nenad Vlahovi\xc4\x87, a glavni tajnik SPH Rino Markov._NEWLINE_Po programskoj deklaraciji SPH se zala\xc5\xbee za socijalisti\xc4\x8dku perspektivu Hrvatske i okuplja kr\xc5\xa1\xc4\x87anske i ekolo\xc5\xa1ke socijaliste i socijaldemokrate koji su za socijalizam, a ne samo za reformirani kapitalizam, te komuniste._NEWLINE_SPH se, navodi se, uz ostalo, u priop\xc4\x87enju protivi svim pojavama diskriminacije po osnovi eti\xc4\x8dke, vjerske, jezi\xc4\x8dne i spolne pripadnosti te \xc4\x87e se suprotstavljati korupciji, trgovini ljudima, oru\xc5\xbejem i drogama i kriminalu._NEWLINE_SPH je spreman sura\xc4\x91ivati sa svim strankama osim s onima koje su retrogradne ili konzervativne, priop\xc4\x87eno je, uz ostalo, iz te stranke._NEWLINE_Uskoro po osnivanju stranke, krajem 2006. godine u stranci je do\xc5\xa1lo do raskola po pitanju utapanja u novoosnovanu Nini\xc4\x87evu Ljevicu Hrvatske, pri \xc4\x8demu je dio \xc4\x8dlanstva napustio stranku, dok je manji dio \xc4\x8dlanstva uz brojne napore, izme\xc4\x91u ostalih i Milana Kangrge, ostao u stranci, inzistiraju\xc4\x87i na pre\xc5\xbeivljavanju stranke i ideje socijalizma u Hrvatskoj, istaknutoj u imenu stranke, koja uskoro mijenja ime u Socijalisti\xc4\x8dka partija Hrvatske. Tako danas u Republici Hrvatskoj imamo dvije stranke socijalisti\xc4\x8dke orijentacije SRP i SPH, pri \xc4\x8demu se obje pozivaju na ba\xc5\xa1tinu Stipe \xc5\xa0uvara. Vrijeme i bira\xc4\x8di \xc4\x87e s vremenom ocijeniti tko na to ima moralno pravo. Unato\xc4\x8d pretrpljenim velikim udarcima, Socijalisti\xc4\x8dka partija Hrvatske uspjela je pre\xc5\xbeivjeti i s nadom napustiti razdoblje velikih turbulencija te otvoriti novu stranicu u usponu i funkcioniranju stranke i ideje suvremenog socijalizma u Republici Hrvatskoj. Trenuta\xc4\x8dni predsjednik i predstavnik stranke je Milovan Boj\xc4\x8deti\xc4\x87, no najsna\xc5\xbenije jezgro stranke nalazi se u splitskoj organizaciji koja \xc4\x87e sudjelovati na izborima za Hrvatski sabor, 4. prosinca 2011. u 10. izbornoj jedinici, pod vodstvom nedavnog splitskog gradona\xc4\x8delnika prof.dr.sc. Slobodana Bero\xc5\xa1a-njezinog predsjednika, dr.sc. Pavla Vuk\xc4\x8devi\xc4\x87a-potpredsjednika i dr.sc. Dragana Markovine-predsjednika Savjeta._NEWLINE_SPH je politi\xc4\x8dka stranka koja se zala\xc5\xbee za uspostavu socijalizma 21. stolje\xc4\x87a. Stranka prihva\xc4\x87a nove kapitalisti\xc4\x8dke oblike vlasni\xc5\xa1tva, ali za razliku od ostalih stranaka, poznaje i priznaje i oblik vlasni\xc5\xa1tva u kojem \xc4\x87e radnici odlu\xc4\x8divati o raspodjeli rezultata rada te imati ve\xc4\x87a prava u odnosu na sredstva i predmete rada._NEWLINE_Tako\xc4\x91er, zala\xc5\xbee se za uvo\xc4\x91enje modernog oblika samoupravljanja u dru\xc5\xa1tvenim poduze\xc4\x87ima i to putem organa upravljanja, na \xc4\x8delu s radni\xc4\x8dkim direktorom, a u kojem organu bi radnici uvijek imali ve\xc4\x87inu. Isto tako, SPH se zala\xc5\xbee za cjelokupno besplatno financiranje dru\xc5\xa1tvene nadogradnje smanjenjem dr\xc5\xbeavnog aparata i za uspostavu moderne fiskalne politike. SPH se zala\xc5\xbee za socijalnu dr\xc5\xbeavu, decentralizaciju vlasti, smanjenje broja op\xc4\x87ina i gradova u RH i ve\xc4\x87a prava novim op\xc4\x87inama i gradovima i vi\xc5\xa1e nov\xc4\x8danih sredstava._NEWLINE_Tako\xc4\x91er je protiv ulaska Hrvatske u NATO i za razoru\xc5\xbeanje svih susjednih dr\xc5\xbeava uklju\xc4\x8duju\xc4\x87i i na\xc5\xa1u.'